L 197/2
BG
Официален вестник на Европейския съюз
7.8.2023 г.
(5)
Обединеното кралство уведоми Комисията за появата на едно огнище на високопатогенна инфлуенца по птиците при домашни птици в графство Кент, Англия, което беше потвърдено на 20 юли 2023 г. с лабораторен анализ (RT-PCR).
(6)
Освен това Съединените щати уведомиха Комисията за появата на едно огнище на високопатогенна инфлуенца по птиците при домашни птици в щата Ню Йорк, което беше потвърдено на 25 юли 2023 г. с лабораторен анализ (RT-PCR).
(7)
След появата на тези неотдавнашни огнища на високопатогенна инфлуенца по птиците ветеринарните органи на Обединеното кралство и Съединените щати създадоха ограничителни зони от най-малко 10 km около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(8)
Обединеното кралство и Съединените щати представиха на Комисията информация във връзка с епизоотичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците.
(9)
Комисията направи оценка на тази информация.
Комисията счита, че с оглед на ветеринарно-санитарната обстановка в областите, в които ветеринарните органи на Обединеното кралство и Съединените щати прилагат ограничения, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от тези области следва да бъде спряно с цел да се запази здравният статус на животните в Съюза.
(10)
Канада, Чили и Съединените щати предоставиха актуализирана информация във връзка с епизоотичната обстановка на своята територия във връзка с високопатогенната инфлуенца по птиците, довела до спиране на въвеждането на някои продукти в Съюза, както е посочено в приложения V и XIV към Регламент за изпълнение (ЕС) 2021/404.
(11)
По-специално Канада представи актуализирана информация за епизоотичната обстановка на своята територия във връзка с едно огнище на високопатогенна инфлуенца по птиците в птицевъден обект в провинция Британска Колумбия, което беше потвърдено на 28 април 2023 г.
(12)
Освен това Чили представи актуализирана информация за епизоотичната обстановка на своята територия във връзка с едно огнище на високопатогенна инфлуенца по птиците в птицевъден обект в регион Столичен, което беше потвърдено на 4 юни 2023 г.
(13)
Освен това Съединените щати представиха актуализирана информация за епизоотичната обстановка на своята територия във връзка с тринадесет огнища на високопатогенна инфлуенца по птиците в птицевъдни обекти в щатите Мичиган (3), Небраска (1), Ню Йорк (1), Северна Дакота (3), Пенсилвания (3), Южна Дакота (1) и Уисконсин (1), които огнища бяха потвърдени между 8 април 2022 г. и 3 март 2023 г.
(14)
Канада, Чили и Съединените щати също така представиха информация за предприетите от тях мерки за предотвратяване на по-нататъшното разпространение на високопатогенната инфлуенца по птиците.
По-специално, след появата на въпросните огнища на тази болест Канада, Чили и Съединените щати проведоха политика за унищожаване на птиците с цел контрол и ограничаване на разпространението на тази болест, а също така изпълниха необходимите мерки за почистване и дезинфекция след прилагането на политиката за унищожаване на птиците в заразените птицевъдни обекти на своята територия.
(15)
Комисията направи оценка на информацията, предоставена от Канада, Чили и Съединените щати.
Комисията счита, че Канада, Чили и Съединените щати са предоставили подходящи гаранции, че ветеринарно-санитарната обстановка, довела до спирането, вече не представлява заплаха за здравето на животните или общественото здраве в рамките на Съюза и че следователно въвеждането в Съюза на стоки от домашни птици от засегнатите зони на Канада, Чили и Съединените щати, от които въвеждането в Съюза е било спряно, следва да бъде разрешено отново.
(16)
Поради това приложения V и XIV към Регламент за изпълнение (ЕС) 2021/404 следва да бъдат изменени, за да се вземе предвид настоящата епизоотична обстановка по отношение на високопатогенната инфлуенца по птиците в Канада, Чили, Обединеното кралство и Съединените щати.